LO 


001 
CJ>i 


Thomasius,  Godofredus  D 

J)e  Controversia  hof  manniana 


#^ 

g^^gP 

£. 

--«f.T- 

J!w||itJ»m2*i 


Digitized  by  the  Internet  Archive 

in  2011  with  funding  from 

University  of  Toronto 


http://www.archive.org/details/decontroversiahoOOthom 


/i 


DE 


•^ 


COMIVIENTATIO^EiM 

PRO   LOeO    11«    SEWATIJ 
ACADEIfllCO 

RITE  OBTINENDO 

SCRIPSIT 


D.  OODOFREDUIS  THOHI^SIlJfll 


S.    S.    THEOLOG.    PROF.    P.    O. 


•. 


i:RIiJJlLGA£, 

rVPIS     JOAN.     PAUl.     ADOLPH.     JUNGIl 

MDCCCXLIV. 


**• 


^-:: 


t 


a-* 


-^l^ 


"uae  philosophiae  et  theologiae  ratio  sit  atque 
necessitudo,  id  fere  ab  initio  ecclesiae  christianae  in 
quaestionem  est  vocatum.  Haec  enim  quaestio,  cum 
eadem  sit  atque  illa,  utrum  fides  praecedat  inteliectum 
an  iniellectum  fides,  cum  ipsius  rei  christianae  natura 
necessitate  quadam  cohaeret.  Nam  religio  chri- 
stiana,  sicuti  divina  revelatione  per  verbum  facta  ni- 
titur,  ita  cuilibet,  qui  ad  se  acredit,  verbum  divinum 
pie  modesteque  amplectendum  proponit,  ac  tantum 
abest,  ut  se  ex  sententiis  profitentium  corrigi  sinat, 
ut  opiniones  eorum  obsequio  Christi  subjiciat.  II  Cor. 
X.  5.  Ouo  obsequio  si  careant,  ad  veram  sapientiam 
nunquam  perventuros  esse.  Atque  rem  ita  recte  se 
habere,  facile  nobis  persuadetur.  Fons  enim  veri  non 
est  humana  mens,  sed  illa,  quae  teste  scriptura  s. 
intima  Dei  mysteria  perscrutatur,  divina  mens,  prae- 
ter  quam  nihil  aliud  plenam    atque  cum  veritate  con- 

gruentem  Dei  rerumque  divinarum  cognitionem  potest 
gignere.  Nam  si  verum  est,  quod  nemo  sanus  negat, 
nisi  a  pari  parem  penitus  non  perspici,  nobis  etiam 
concedendum,  Dei  omnipotentis  numen  ac  vim  a  solo 
Deo  plane  et  intelligi  et  manifestari  posse.  Nisi  forte 
mens  humana  non  solum  cognationis  aliquid  cum  Deo 
habet,  sed  eadem  atque  divina  est.  quod  impium  est 
statuere.  Ut  ergo  omittamus,  mentem  humanam,  pro 
ea  qua  nunc  laborat  infirmitate,  insito  vitio  obscurari 
obcaecarique,  utique  certum  est,  veram  Dei  cognitio- 
nem  ex  divina  revelatione,  sive  interna,  sive  externa, 
quasi  ex  fonte  redundare.  Postquam  autem  propter 
illam  generis  humani  depravationem  et  obcoecationem 
externa  eademque  verbis  expressa  revelatio ,  qua  sa- 
lus  peccantium  recuperaretur ,  divino  beneficio  nobis 
contigit,  quis  dubitet,  quin,  quod  inde  nobis  oflfer- 
tur,  is  demum  suum  faciat,  qui  id  per  fidem  in  se 
susceperit.  Ouod  quis  autem  pia  fide  in  animum  de- 
miserit  et  quamverum,  quam  salutare,  quam  divinum 
denique  sit,  experientia  usuque  cognoverit,  id  opor- 
tet  cogitando  intelligat,  ratione  comprehendat,  et  cum 
sua  scientia  quasi  misceat.  Atque  inde  intelligitur, 
in  institutione  christiana  cum  rationi  tum  fidei  et  locum 
tribui  et  honorem ;  primas  autem  partes  deberi  fidei. 
Quare    Patres    Alexandrini     rectissime    dictitaverunt. 


3 

ttIgtiv  ftrai  ■d-etiiXtov  yvMceoyc.  yvcoaiv  de  TrfGrei  oi- 
xodoiJ£t(7^ai  ■'•).  Eodem  vero  jure  Tertulliamis  philo- 
sophiam  a  fide  exclusit.  Hic  enim  philosophiam  non 
illam  ex  fide  oriundam  ypcocrtv,  quam  quidem  pro 
acumine  et  perspicacitate  ingenii  sui  et  ipse  exerce- 
bat,  sed  graecam  dixit  philosophiam ,  quam  matrem 
omnium  haeresium  solebat  nominare.  Qua  in  re  quam- 
quam  a  vero  aberravit,  rectissime  tamen  statuit,  ea 
quae  Deus  nobis  nominatim  revelavit  ad  normam 
humanae  philosophiae  dirigi  ac  revocari  nuUo  pacto 
licere.  Et  hoc  Tertullianus  verius  perspexit  quam 
Clemens,  quem  consensui  philosophiae  graecorum  cum 
placitis  disciplinae  christianae  nimium  tribuisse  satis 
est  notum  '•"•'). 

Postquam  vero  in  ecclesia  antiqua  multum  ac  diu 
de  hac  re  in  utramque  partem  est  disputatum,  in  ea- 
dem  causa  non  minus  scholastici  quos  vocant  docto- 
res  mentem  exercuerunt;  imprimisque  acutissimi  illi 
theologi  Thomas  Aquinas  et  Duns  Scotus,  pro  suo 
uterque  ingenio,  quaestionem  de  concilianda  inter  se 


*)  cf.  Clemens  Alex.  Strom.  II.  p.  433.  436.  V.  643.  VII.  865. 
ed.  Pott. 

**)  Tert.  de  anima  c.  1  —  3.  23.  Coiif.  quae  egregie  nuper 
de  eo  disputavit  H.  Hitter  in  Historia  pbilosophiae 
christ.I.  p.  366 -417. 

fide  et  ratione  acute  tractaverunt.  Ouid  efFecerlnt 
planius  hoc  loco  exponere  cum  nobis  non  sit  propo- 
situra,  hoc  solum  monemus,  tantum  abfuisse  ut  rixa 
illa,  diu  vehementerque  inter  Realistas  et  Nominali- 
stas  agitata,  consensus  inter  fidem,  i.  e.  doctrinam, 
quae  ecclesiae  placebat,  et  inter  scientiam  atque  in- 
telligentiam  perficeretur,  ut  postremo  appareret,  ma- 
gnum  idque  male  dissimulatum  intervallum  esse  inter- 
jectum,  id  quod  cum  ex  scriptis  illustrissimi  viri 
Guil.  OccAMi  ••') ,  tum  ex  illo  liquet  dicto,  quod  po- 
steriores  Nominalistae  contra  Thomae  sententiam  et 
Sorbonnae  placita  defendebant,  scilicet,  „quod  in 
theologia  verum  esset,  idem  in  philosophia  verum 
esse  non  oportere,  et  contra."  —  Inde  si  in  nostram 
aetatem  descenderis,  certamen  illud  inter  theologiam 
et  philosophiam  nunc  non  solum  redintegratum  est, 
sed  omnium  vires  ita  exercet,  ut  nemo  sit  paulo  doctior, 
quin  quodammodo  in  ejus  partem  venerit,  sive  secta- 
tor  est  philosophiae  recentissimae  i.  e.  Hegelianae 
novae,  sive  adversarius,  in  quo  numero  esse  homi- 
nem  vere  theologum  omnino  decet.  Hoc  autem  cer- 
tamine  cum  nostra  imprimis  ecclesia  vel  maxime  agi- 


*)  cf.  F.  C.  Baur,  Geschichte  der  Lehre  v.  d.  Dreieinigkeil 
u.  Menschw.  Gottes.  2  Thl.  866  ff. 

tetur,  ne  dicam  dilaceretur,  nou  ineptutn  videbitur, 
initia  rei  repetere  et  ad  ejus  quasi  incunabula  redire. 
Atque  auctor  et  concitator  fuit  Daniel  Hofma>'n, 
theologiae  professor  Helmstadtiensis ,  qui  exeunte 
saeculo  XVI  vehementissirao  impetu  in  philosophiam 
facto  controversiam  illam  movit,  cui  ab  auctore  no- 
men  factum  est  Controversiae  Hofmannianae  ^  quam 
quidem  hac  commentatione  enarrare  propositum  uo- 
bis  est  '•'). 

In  Universitate  Julia  Aristoteliae  philosophiae 
studia  magna  illo  tempore  ceperant  incrementa  et 
cum  docentium  tum  discentium  animos  vehemeuter 
occupabant  '•"•0 ,  quum  interea  pauciores   causam  eam 


*)  Narrant  hanc  controversiam  Joh.  Ang.  Werdenhagen 
in  Appendice  ad  Psychologiam  veram  p.  510  sqq. ,  G. 
Arnold,  patronus  et  laudator  Hofmanni,  in  Hist.  Ec- 
cles.  P.II.  L.  17  §.6,  Weisma>-n,  Introduct.  in  memor. 
eccl.  hist.  P.  n,  p.  llTOsqq.  et  Moller  in  libro  erudi- 
tissimo,  Cimbria  litlerata  I.  p.  225,  ubi  omnes  fere  quae 
in  ea  causa  versantur  litterae  copiosissime  enumeran- 
tur.  Cum  his  conferri  possunt  J.  G.  Walch,  Einlei- 
tung  in  die  Relig.  Streitigk.  der  Evang.-luth.  Kirche 
T.  IV.  c.  4  p.  514 ,  et  Plaxck  Gesch.  der  protest.  Theo- 
logie  von  der  F.  Conc.  an  etc.  p.  92.  Sed  hi  omnes  ita  de 
ea  controversia  exposuerunt,  ut  summam  modo  rei 
referrent,  rationes  autem  et  argumenta,  quibus  utrim- 
que  pugnatum  est,  omitterent. 

^»)  cf.  Elswich,   de  varia  Aristotelis   in  scholis  protestan- 


oppugnabant,  verentes  ne  sacraruni  litterarum  autori- 
tati  et  ipsi  doctrinae  ecclesiae  extremum  inde  con- 
flaretur  periculum  ").  His  in  rebus  suprema  posita 
causa  erat ,  cur  initium  illius  controversiae  nasce- 
retur. 

Ut  erg;o  summam  rei,  de  qua  disceptatura  est, 
recte  intelligamus,  status  philosophiae  qualis  tunc 
fuerit  ad  theologiam  relatus,  paucis  definiendus  erit. 
Cognoscitur  is  e  libello  de  unica  veritate  ^  ah  Alberto 
Grauero  a.  1611  exarato,  item  ex  disputatione  JBa/f/i. 
Meisneri  de  sobria  philosophia,  quae  probante  theo- 
logorum  Giesensium  collegio  a.  1612  in  lucem  pro- 
diit,  nec  non  ex  dissertationibus  philosophi  Cornelii 
Martini,  Helmstadtiensis ,  infra  laudandis,  e  quibus 
quidem  aliisque  hujus  temporis  scriptis  satis  appa- 
ret,  omnem  illius  aetatis  disciplinam  [philosophicam 
non  modo  admodum  iufirmam,  et  totam  conversam 
fuisse  in  theologiam,  sed  etiam,  sive  principia,  sive 
rerum  quas  tractabat  ambitum  spectas,  ab  ea,  quae 
nunc  hoc  nomine  venit  disciplina,  longe  diversissimam. 
Nostrorum  enim  philosophorum  maxima  pars,  statuen- 


tium   fortuna   §.  VIII.  ff.   et  XXVII.    J.  Fr.  Buddeus  ,    in 
Introduct.  L.  I.  p.204. 
*)  cf.  J.  Ang.  Werdenhagen   in  Psychologiae  verae  Intro- 
ductione  et  Appendice. 


tes,  omiiem  veritatem  ex  philosophanti  homine  nasci, 
non  modo  socios  sed  dominos  theologiae  sese  esse 
gloriantur;  inter  illos  atque  inter  theologos  hoc  con- 
veniebat,  veritatem  non  in  animo  homiuis  sitam  esse, 
sed  extra  eum  in  ipsa  re  cognoscenda;  quapropter 
rectam  cognitionem  eam  esse,  quae  consentiat  cum 
re  tractata.  „Omnino  tenendum,  inquit  Grauekus 
„1.  1.  p.  7,  quod  verum  non  a  suo  subjecto  habeat, 
„ut  sit  verum,  sed  a  suo  objecto.  Verum  enim  men- 
„suratur  a  objecto  suo,  ut  si  enunciatio  dicat,  tale 
„esse  objectum,  quale  re  vera  est,  vera  dicatur,  pro- 
„pter  ipsum  objectum.  Nam  sicut  objectum  est  causa 
„intellectionis,  ita  etiam  causa  veritatis  (sensu  sub- 
„jectivo)  seu  verae  iutellectionis."  In  euudem  fere 
modum  B.  Meis:^erus,  sect.  quarta,  quaest.  3  libri 
supra  laudati,  duplicem  dictitans  veritatem,  aliam  ob- 
jectivam  aliam  conformatlvam^  „hanc,  ait,  in  coufor- 
„mitate  conceptuum  humanarum  cum  rebus  conspici, 
„illam  in  ipsis  rebus,  quae  objecta  sunt  mentis,  fun- 
^dari,  rerum  denique  veritatem  ab  auctore  earuui 
„pendere."  V^eritas  autem  ipsa,  addit,  est  cougrueu- 
.,tia  uotionum  in  intellectu  humano  cum  re  extra  ani- 
„mum  vere  existente."  Sunt  nimirum  animis  humanis 
notiones  quaedam  et  quasi  semina  veritatis  natura 
inslta,  quibus  non  tantum  res  sensibus  subjectas  ipsas- 


que  intelligendi  cogitandique  leges  perspicere ,  sed 
divina  quodammodo  cognoscere  et  vitae  rationem  iegi 
divinae  consentaneam  instituere  recte  utentibus  licet 
(cf.  Grauerum  p.  7.  Meisnerum  Sect.  IV.  c.  9).  Ex 
hisce  autem  principiis,  divinitus  in  homines  trans- 
fusis,  exstructa  est  tota  philosophia  (cf.  Melanchtho- 
nis  Dial.  L.  IV.  p.  231  et  seq.  edit.  Lips.  1549).  Ver- 
satur  itaque  haec  disciplina  in  rebus  naturalihus  et 
natura  cognitis;  nam  et  cognitio  numinis  supremi  ac 
legis,  quam  suppeditat,  divinae,  utpote  ex  principiis 
rationi  insitis  petita  atque  contemplatione  rerum  crea- 
tarum  parta  et  aucta,  naturae  fines  non  excedit.  Oui- 
bus  limitibus  ubi  coercetur  philosophia,  omnium  ar- 
tium  liberalium  mater  et  nutrix  evadit,  plurimumque 
rebus  humanis  afFert  utilitatis.  Ulterius  progredi 
per  rationis  humanae  infirmitatem  ei  non  licet.  My- 
steria  enim  fidei,  divinitus  patefacta,  ita  comparata 
sunt,  ut  captum  ingenii  nostri  longe  superent  et  ab 
eo  nullo  modo  intelligi,  nedum  in  judicium  vocari 
possint  '•')•  Hinc  quibus  terminis  philosophia  circum- 
scripta,  quibusve  rationibus  a  theologia  distincta  sit, 
plane  elucet    Haec  divina,  illa  humana  tractat;  haec. 


')  cf.  Bahh.   Meisner,    de   usu   philosophiae    in   theologia 
1.  1.  p.  9  —  53.  ibid.  p.  1127  sq. 

quae  spiritus  s.  sunt  investigat,  illa  in  iis,  quae  sub 
coelo  sunt  consistit,  haec  circa  verbum  divinum  tota 
est  occupata,  illa  rationem  sequitur  naturalem  ean- 
demque  debilem ;  cujus  ex  principiis  si  quis  articulos 
fidei  vel  docere,  vel  accurate  confirmare,  vel  oppu- 
gnare  volet,  is  non  tam  uti  quam  intemperanter  ab- 
uti  ea  videtur.  (Cf.  A.  Grauerum  I.  1.  p.  5).  Neque 
vero  propterea  philosophia  a  theologiae  negotio  at- 
que  usu  semovenda  est.  Ouamvis  enim  ut  ipsis  rebus 
i.  e.  mysteriis  revelatis  sese  immisceat,  ei  non  sit 
permissum,  tamen  ad  animos  excolendos  et  subigen- 
dos,  ad  notiones  biblicas  et  ecclesiasticas  accurate 
definiendas,  ad  argumenta  theologica  recte  conclu- 
denda,  ad  quaestiones  difFiciles  et  solvendas  et  de- 
fendendas  quam  plurimum  eam  valere,  ut  paucis  di- 
cam,  formalem  ei,  non  materialem  usum  in  theologia 
concedendum  esse,  communis  illius  aetatis  sententia 
erat.  —  Atque  in  eam  sententiam  philosophi  cum 
theologis  consentiebant.    (cf.  Meisn.  1.  1.  p.  19). 

Neque  dissentiebant,  qui  tum  in  Universitate  Julia 
Helmstadtiensi  disciplinas  philosophicas  cum  niagna 
audientium  frequentia  profitebantur ,  duo  viri ;  Case- 
LiuM  dico  et  Cornelium  Marti?<^i.  —  Ouorum  alter 
eximia  litterarum  scientia  et  eleganti  eruditione,  aiter 
accuratiori  philosophiae    Aristoteliae    notitia    excelle- 

bat.  Negat  eiiini  aperte  Cornelius  iii  Epistola  ad 
Principem  Julium  scrlpta  5,philosophiani  de  veritate 
„earum  rerum  judicare  posse,  quae  tantum  ad  theo- 
„logiam  pertinerent":  et  pauUo  post  addit,  ^qui  phi- 
„losophiam  imperio  admovet  in  theologia,  is  turpiter 
„abutitur  philosophia,  non  utitur."  Ovenus  Gunthet- 
Rus  auteniy  et  ipse  philosophiae  in  eadem  Universi- 
tate  professor  ") ,  postquam  verbi  divini  mentionem 
fecit,  „a&  hac,  inquit,  regula  discedens  philosophia 
impostura  habenda  est  et  ^ievdoTtatdela  /  nou  philo- 
sophiae  nomine  honoranda,  theologiae  non  tantum 
inimica  sed  sibi  ipsi  i.  e.  verae  philosophiae,  adversa; 
haec  enim  theologiam  ut  reginam  sapientiam  vene- 
ratur,  dominamque  ag^noscit,  cui  humiliter  sese  ut 
famula  subjicit."  Talia  philosophorum  effata  leg^enti 
admiratio  fortasse  subit,  qui  fieri  potuerit,  ut  ullius 
theologi  impetum  in  se  concitarent.  At  iidem  viri, 
quos  modo  tam  modeste,  imo  vero  humiliter  de  phi- 
losophia  disputantes  audivimus,  alio  loco,  aliisve  sive 
scriptis  sive  dictis,  de  eadem  multo  elatius,  ne  di- 
cam  insolentius,    interdum  etiam,    pro  judicio   illius 


*)  non  GuNTLERUs,  ut  Arnold  Hist.Eccl.  P.  II.  L.XVil.  §.1(» 
scribit;  cf.  Mollerum  1.  1.  p.226.  —  His  adnumerandus 
est  celeberrimus  illius  aetatis  humanista,  Dunc.  Lid- 
delius. 

temporis,  cum  contumelia  theologiae  loqui  videbantur. 
Quod  enim  plerisque  accidere  solet,  ut,  neglecta  prae- 
senti  generis  nostri  conditione,  rationi  nimium  tribuant, 
neque  quid  inter  fidem  humanam  et  divinam  discrimi- 
nis  intercedat,  satis  perspiciant,  idem  et  istis  ac- 
cidisse,  ex  his  dictis  apparet.  Etenim  JoJi.  Caselils 
in  Oratione  de  bono  academico  habita:  „Iogica,  inquit, 
„est  rationis  lima  sive  regula,  quod  instrumentum 
„qui  inchoaverit  facem  accendit  sapientiae,  qui  per- 
„ficit,  nae  ille  velut  alter  Prometheus  lucem  novam 
„in  genus  mortalium  intulit,  quae  omnem  mentis  ca- 
^^liginem  dispelleret.''  Idem  in  eadem  oratione:  „hinc 
„(ex  philosophia)  tamquam  ex  prima  scaturigine  quid- 
„quid  in  mortalium  vitam  boni  et  felicitatis  derivatum 
„est,  et  quaedam  quasi  mentis  humanae  absolutio  et 
„indigitatio"  ''•').  Cornelium  autem  ferunt  iu  publico 
auditorio  dicere  solitum :  Doctissime  domine,  si  sis 
bonus  logicus,  bonus  metaphysicus,  possis  uno  intuitu 
sacras  litteras  intelligere,  possis  facile  medicus  et 
juris  consultus  evadere,  imo  fierl  semideus.  Ove- 
niim  Gu^TTHERUM  denique,  collegam,  in  Program- 
mate,  quo  lectiones  publicas  anno  1599  habendas  in- 
dixit,  scripsisse  constat  „neminem  esse,   quin  virtute 


)  cf.  Werdenhagen  in  Introd.  ad  Psychol.  v.  i).  37. 


(philosophice)  cognita  imaginem  Dei  assumat",  cujus 
dicti  sententiam  uberius  exposuit  in  libello,  quem  de 
theoJogiae  et  philosophiae  mutua  amicitia  postea 
conscripsit,  quo  postquam  philosophiam  eundem  cum 
theologra  Deum  profiteri  eundemque  religionis  cultum 
sanctitatisque  studium  praecipere,  demonstrare  cona- 
tus  est,  legem  naturalem,  in  qua  explicanda  philoso- 
phia  versatur,  confundit  cum  spirituali  illa,  cujus 
Paulus  Apostolus  in  Epistola  ad  Romanos  meminit,  di- 
cens :  „nemo  hic  discordiam  inter  coelestem  et  humanam 
„philosophiam  asserere  potest,  cum  utraque  vitia  im- 
„probet,  virtutes  laudet,  ad  vitae  sanctitatem  animos 
„inducat.  —  Apparet  igitur  has  duas  disciplinas  iu 
„ipso  genere  pulcherrime  consentire,  idcirco  philoso- 
„phiam  non  essetheologo  aspernandam,  siquidem  eidem 
„in  unius  et  aeterni  numinis  professione  hominum 
„causa  condentis  et  conservantis  omnia  fidelis  ad- 
„jutrix  est,  et  sicut  illa  justitiae  et  sanctitatis  magi- 
„stra  est:  ita  et  huic  unum  id  propositum  est,  ad 
„virtutis  et  fidei  colendae  curam  vagum  hominis  im- 
„petum  convertere.  Forsan,  addit,  munus  hoc  etiam 
„accuratius  obiens,  quam  illa,  siquidem  haec,  quae 
„sancta  sunt,  vera,  justa  ac  pia,  demonstrationis  evi- 
„dentia  inducit;  sed  iUa  assertis  fide  adhaerendum 
„monet.     Nec    accuratio  ista  philosophiae    impia  est 

„vel  theologiae  aspernanda.  Voluit  enim  inisericors 
„Deus  omnibus  tam  Uheraliorihus  ingeniis  verumque 
„rationis  aestimare  volentibus,  quam  servilihus  in^e- 
„niis  et  ab  asserentium  auctoritPte  dependentibus  (i.  e. 
„fidelibus)  sese  pro  bonitatis  suae  abysso  accommo- 
„dare,  ut  omnes  salvarct^^.  Haec  Ovenus  de  theolo- 
giae  et  philosophiae  mutua  amicitia.  Diversitatem 
autem  utriusque  disciplinae  in  eo  sitam  esse  docet, 
quod  theologia  non  modo  rationi  et  insitis  naturae 
principiis  consentanea  tradat ,  sed  etiam  mere  revelata 
eademque  mystica,  quae  quia  omnem  mentis  captum 
excederent,  non  intelligenda  sed  credenda  essent. 
„Nec  adeo,  inquit  1.1.,  a  raodestiae  sensu  descive- 
„runt  philosophi,  ut  in  humani  et  divini  negotii  col- 
„lisione  nolint  divinae  et  revelatae  veritatis  enuntiata 
(e.  g.  articulos  lidei  de  trinitate,  incarnatione,  justi- 
„ficatione  et  similia)  indubitato  assensu  amplecti, 
„damnatis  etiam  summae  rationis  inventis.  Sciunt 
„enim  divinitus  patefactam  theologiae  partem  rationis 
„captum  excedere,  adeoque  adversari  eidem."  Ouod 
nescio  an  per  simulationem  dixerit  •')• 


*)  Haec  studia  philosophica  in  academia  Jul.  vigenlia, 
quantopere  iram  adversariorum  concitaverint,  videre 
licet  e  Praefatione  laud.  yln^.  WERDENiiAGE.\n ,  qui  vehe- 
mentissime  invehilur  in  eos  „qui  ex  ethnica  Graecia  im- 

Hunc  in  modum  cum  doctores  Helmstadtienses 
discipllnas  quas  profitebantur  philosophicas  '•)  publice 
et  privatim  laudibus  ornarent  et  theologiae  prope  ad- 
aequarent,    non  fieri   potuit   quin   Hofmajnni   iram   et 


primis  e  Stagirita  philosopho  sapientiam  petere  stu- 
dent ;"  eosque  verbi  divini  corruptores  increpat  etLulheri 
effata  quaedam  iis  opponit.  Idem  in  Introductione  p.  18: 
„Ideoque  sic  msanire  pergunt  suis  opinionibus,  ut 
neminem  doctum  censere  aut  aliquam  eidem  erudilio- 
nis  in  ultimis  subselliis  relinquere  partem  velint,  nisi 
prius  profanae  ejus  philosophiae,  in  qua  Stagiritam 
sibi  supremum  constituere  censorem  et  Deum,  se 
totum  submiserit.  Sat  impudenter  audent  affirmare, 
profanam  eam  philosophiam  ita  necessariam  esse 
studioso  theologiae,  ut  non  possit  aliquot  difficiliorum 
biblicorum  textuum  explicationem  recte  expedire ,  nec 
in  certamioibus  contra  adversarios  subsistere,  nisi  eo- 
rum  accuratius  calleat  paganam  phiiosophiam  et  inge- 
nium  suum  ejus  studiis  recte  exacuat."  Conferri  pos- 
sunt ,  quae  Wenc.  Schilling  de  notitiis  naturaUbus,  1616 
praef.  f.  6,  et  in  Hbello :  Uniiberwindliches  Grund- 
biichlein  etc.  Mgdb.  1617.  D.  4.  contra  Metaphysicos  in- 
festo  animo  disputat. 
•■)  Juventutem  academicam  ut  his  studiis  sese  traderet, 
legibus  constrictam  fuisse ,  docet  Werdenhagen  I.  I. 
App.  512 :  Publico  edicto  ac  statuto  academico  ex  ho- 
rum  suggestione  cautum  fuit,  quod  quisque  qui  vellet 
inter  erudicos  tales  nomine  aliquo  haberi  et  facultates 
altiores  adire  inter  doctos,  cursum  hunc  prius  philoso- 
phicum  absolvere  deberet;  sicut  iinprimis  ad  talium 
legum  observantiam  strictissime  allegati  fuerunt  totius 
ducatus  stipendiarii ,  ut  vocant. 

animuni  in  se  concitarent.  Erat  enim  Hopmannus 
vir  eruditione  theologica  satis  quideni  instructus  nec 
mediocris  ingenii,  sed  animo  vehementiori  et  nimia 
aestimatione  sui  ita  eiato,  ut  omnibus  fere  iisque 
summis  et  de  re  christiana  optime  meritis  theologis 
non  modo  superior  sed  etiam  scriptorum  dictorumque 
eorum  judex  esse  sibi  videretur '•=).  ^^NuUa  enim,  si- 
quidem  vera  de  eo  tradit  Leonh.  Hutterus  (Conc. 
Cord.  c.  III.  p.  354sq.),  nulla  ab  istis  concio,  nulla 
disputatio ,  scriptum  quodvis  nullum  in  lucem  est  edi- 
tum,  in  quod  ille  sibi  virgulam  censoriam  non  sum- 
serit  et  auctores  nominatim  perstrinxerit,  exagitaverit 
et  acerbissime  sugillarit"  '•••O-  Qui  quum  jam  supe- 
rioribus  annis  contentionis  studii ,  quo  tenebatur,  plu- 
rima    documenta    edidisset,    philosophorum,    ut    sibi 


*)  Neque  ipsi  Hofmanni  adversarii  hanc  ei  laudeni  dero- 
gant.:  Er  ware  durch  gute  Gaben  und  Iheologische 
Erkenntniss  geschickt  und  ausgeriistet  genug,  das  Sei- 
nige  wohl  zu  thun.  Cf.  Arxold  Hist.  Eccl.  Vol.  IF.  p.  97. 
Weismann:  Introductio  in  Memor.  eccles.  hist.  N.  T. 
P.  n,  p.  1170  sq. 

'*)  Cf.  G.  Arnoldum,  Hist.  Eccl.  Vol.  II.  p.  96.  ubi  inter 
plura  HoFMAXNi  dicla  etiam  hoc  refert:  ,,Ich  lese  der 
WiirtemlDerger  Schriften,  so  \iel  mir  derselben  vor- 
kommen,  fleissig  und  habe  iiber  dreihundert  wahre 
Aergerniss  in  ailen  Arlikeln  unserer  Confession  obser- 
viret.'- 

quidem  videbatur  arrogantia  cominotus  ")  ,  Dispu- 
tatione  publica  de  Deo  et  Christi  tum  persona  tum 
officio  a.  1598  habita  rationis  et  ob  id  ipsum 
etiam  philosophiae  non  raodo  abusum,  sed  etiam 
usum  in  rebus  theologicis  impugnavit,  reprobavit, 
damnavit.  In  Praefatione  enim,  isti  disputationi 
praemissa,  „si  quis,  inquit,  historiam  ecclesiae 
„ab  initio  usque  ad  haec  tempora  retexuerit,  ani- 
„madvertet ,  ei  post  Satanam  saeviorem  hostem 
„iiunquam  fuisse   ratione  et  sapientia  carnis,   in  doc- 

„trina  iidei  dominatum  affectante. Ouanto  vero 

„magis  excoUtur  ratio  humana  philosophicis  studiis, 
^ytanto  armatior  prodit,  et  quo  se  ipsamamat  impen- 
,ySius,  eo  theologiam  invadit  acrius,  et  errores  pin- 
„git  speciosius;  unde  Paulus  ad  Col.  2  philosophiam 
„depraedantem  discipulos  apostolorum  dicit  et  ad 
„Gal.  5  inter  opera  carnis  rejicit  haereses,  quod  pri- 
„mitiva  ecclesia  per  experientiam  docta  sic  explica- 
^vit,  philosophos  esse  haereticorum  patriarchas.  — 
„Cum  vero  hodie  circumferimus  oculos  in  orbe  Chri- 
^stiano,  statum  ejus  inde  miseriorem  cognoscimus, 
„quod  multi   theologi    ad  sapientiam   carnis   sublimes 


*)  Cf.  Calov.   Hist.   syncret.   L.  III.    c.  5.    Hutterus    Conc. 
Conc.  c.  47.  —  J.  G.  Walch  1.  1.  p.  5U4. 

„articulos  fidei  revocant  et  juventutem  assuefaciunt 
,,ad  disputationes,  quibus  ad  philosopliiae  caiculos 
„exigitur  sensus  s.  litterarum  etc."  —  In  ipsa  autem 
Disputatione  j  postquam  de  mysterio  Incarnationis  ex- 
posuit.  addito  loco  1  Cor.  2.  v.  6  et  7  „/«oc  vero^  in- 
quit  thesi  10,  gloriosae  gratia  Dei  detrahunt,  qui 
philosophiae  arrogant  eadem ,  et  committunt  peccatum 
gravissimum,  quodSpiritus  s.  rapinae  crimen  appellat. 
Col.  2."  „Utique,  adjicit  th.  12,  utique  largimur,  quod 
qui  philosophiam,  sua  rite  tractantem  suisque  limiti- 
bus  contentam,  omni  laude  spoliat  et  usum  ejus  sim- 
pliciter  reprobat ,  is  decus  generis  humani  et  commoda 
vitae  communis ,  beneficia  videlicet  creatoris  et  con- 
servatoris  mundi,  calumniose  infestat.  Th.  13:  hoc  ta- 
men  asserere  non  dubitamus,  in  rebus  sacris  mysticis 
ipsam  philosophiam,  secundum  sua  principia  alias 
laudatissimam,  praedatricem  esse.  Thesi  deinde  15  sen- 
tentiam  LuTHERi 'Oj  decretum  illud  Sorbonnae  idem 
esse  verum  in  philosophia  et  in  theologia  rejicientis, 
totidem  verbis  repetitam  comprobavit;  thesi  20  syl- 
Jogismum   rationis  in  regno  fidei  locum  hahere  nega- 


*)  Cf.  LuTHERi  disputationem  de  eadem  re  a.  1539  ha- 
bitam  ejusque  de  Aristotele  e  scholis  removendo 
judicium  Tom.  I.  ed.  .Jen.,  de  Wette  Epist.  Luth.  L 15. 
57.  60. 


vit''-'')  ;  th.  20  et  21  Petri  de  Aliaco  et  Heshusii  effatum, 
Bellarmino  oppositum,  liimine  naturali  agnosci  posse 
Deum  esse  et  unum  esse,  sibi  defendendum  sumit; 
thesi  denique  26  ahusu  pJiilosopJiiae  pontificios  omnem 
veritatem  de  Deo  corrupisse  contendit,  quod  quidem 
exemplis  plurimis,  e  Thoma  aliisque  depromtis,  pro- 
bare  studet  (th.  27  —  59  "•'"O'  I^  altera  disputatio- 
nis  parte,  quae  de  officio  raediatoris  est,  itidem  ponti- 
ficios  depravatae  per  philosophiam  disciplinae  sanae 
(th.  86)  nec  non  Pezelium,  Piscatorem  aliosque  cor- 
ruptae  tropis  alienis  illatis  simplicitatis  verbi  divini 
accusat;  postremo  thesi  100  hunc  disputationi  iinem 
imponit:  „fof  itaque  exemplis  edocti  caveamus  nohis 
„o  pJiilosopJiationihus  in  mysteriis,  quihus  dogmata 
^^ecclesiae  praescrihamus  ^  scientes,  gratiam  Dei^  Jioc 
,,est  caput  fidei  cJiristianae,  peti  et  anolentihus  con- 
^>,fringi  istis  dissertationihus.'^ 


*)  Additis  hisce  Lutheri  ex  eadem  Disp.  verbis;  „Recte 
ergo  fecerimus,  si  diaiectica  seu  philosophia  in  sua 
sphaera  rehctis  discamus  loqui  novis  Hnguis  in  regno 
fidei  extra  omnem  sphaeram;  alioquin  futurum  est, 
ut  vinum  novum  in  uteres  veteres  immittamus  et  utrum- 
que  perdamus. 

**)  Disputat  hisce  thesibus  de  ubiquitate  corporis  Christi 
contra  Beliarminum  et  contra  Chemnitium,  de  qua  qui- 
dera  re  exponere  hic  non  est  locus. 

Sic  HopMAPfNud  in  disputatione  laudata.  Quae 
simulatque  in  lucem  est  emissa,  philosophi  Helm- 
stadtlenses,  in  conteratum  et  contumeliani  ordinis  sui 
prolatam  querentes,  auctorem  laesae  majestatis  phi- 
losophicae  accusabant  et  ut  ad  Principem  Julium  ea 
res  referretur  a  Senatu  academico  petebant.  Hic  pri- 
vato  potius  colloquio  quam  publica  accusatione  litem 
sedandam  esse  censuit.  Placuit  itaque,  ut  philosophi 
coram  delectis  aliquot  ex  omnibus  ordiuibus  collegis 
cum  HopMANNo  disputarent  eumque  permoverent,  ut 
quae  nimis  acriter  in  philosophiam  ab  eo  dicta  vide- 
rentur  retractaret  '-0.  At  ille,  iratus  quod  a  philoso- 
phis  in  jus  vocaretur,  non  solum  in  sua  perstitit 
sententia,  sed  declaravit  etiam :  se,  quod  dixisset, 
non  de  abusu  tantum  intellectum  velle,  sed  de  vero, 
veriorl,  verissimo  nsic  p1iUosophiae\  item:  philoso- 
phicun  qtiando  in  officio  sno  sit  (et  in  recto  usu) 
contrariam  esse  theologiae '") ,  Ouam  Hofmanni  sen- 
tentiam  quum  Ovenus  in  brevi,  quo  scholas  indicebat 


*)  cf.  Epistolam  CoRXELn  ad  Principem  Julium ,  quae  p.  53 
hujus  disputationis  mentionem  faciens,  testes  arbi- 
trosque  nominatim  recenset,  item  Molleri  Cimbriam 
Litt.  I.  p.  225;  qui  quidem  alios  ac  Cornel.  hujus  coilo- 
quii  testes  numerat,  nisi  forte  bis  de  ea  re  disputa- 
tum  fuit. 
*»)  cf.  Slat.  ntis  Hoffm.  13.  3. 

physicas,  Programmate  publico  (d.  ll.Mart.  1599)*) 
2xvd^MP  QTjctv  esse,  et  a  theologis  tlieodidactis  non 
inscitiam  sed  furorem  recte  appeUari  affirmasset^ 
certamen  incendit,  quod  inde  inter  illum  et  inter  or- 
dinem  philosophorum  scriptis  privatis  et  publicis, 
epistolis,  disputationibus ,  ultra  biennium  gestum  est 
vehementissime  ""'O?  ceteris  universitatis  professori- 
bus  a  publica  rixae  societate  abstinentibus  '•"•""). 

Et  Princeps  quidem  Julius  ut  quiescerent  liti- 
gantes  edicto  monebat,  sed  quo  impensius  controver- 
siae  componendae  operam  dabat,  eo  vehementius  ex- 
arsit,  et  tandem  eo  res  deducta  est,  ut  alii  publicis 
scholis,  alii  concionibus  adversarios  perstringerent, 
alii  denique  juventutem  academicam  in  partem  con- 
troversiae  advocarent  "-•"•"•').     Oua   in  re  utrum  a  phi- 


*)  Exemplo ,  quod  ego  ad  manum  habeo ,  annus  quidem 
1600  subscriptus  est,  sed  Mollerus  recte  superiorem 
ponit. 

**)  Narrat  Com.  Martlm,  Hofmannum  palam  in  Senatu 
clamitasse :  Ovenum  in  fide  haud  sincerum  esse  cor- 
porique  doctrinae  Julio  adversum  sentire,  vitium  quod 
vocant  originis ,  extenuare  et  totum  in  Pelagianam 
haeresin  abire ;  imo  hominem  omnibus  Turcis  et  Eth- 
nicis  nequiorem  esse. 
***)  Corn.  I.  1. :  Reliqui ,  qui  hic  sunt  theologi ,  boni  viri  et 
docti  amicissimi  nobis  sunt. 

****)  cf.  J.  Caselh  ad  virum  nobiiissimum  pro  existimatione 

losophis   an  ab  Hofmanno  iisque,  qui  a  partibus  ejus 

stabant,  plus  peccatum  sit,  dici  vix  potest.    Utrinque 

enim  pro  moribus   illius   aetatis   non  solum  argumen- 

tis  et   rationibus,   verum  etiam   conviciis,   calumniis, 

maledictis    pugnatum    est ,    donec    Princeps    decreto 

(vid.  infra)   pugnae  litterariae    finem,    non  eum   qui- 

dem  diuturnum  futurum,    imposuit. 

Nobis  vero,  cum  non  de  modo  certaminis  sed  de 

re  ipsa,  quae  in  disceptationem  venit,  propositum  sit 

disputare,    primum    Hofmanni    sententia    accuratius 

definienda,    deinde    philosophorum ,     contra    pugnan- 

tium,  argumeutum  examinandum,    denique  quibus  ra- 

tionibus  controversia  inter  utrosque  composita  fuerit, 
enarrandum  erit  '•"')• 


sua  Epis.ohim  el  RepHcationein  Theophili  cujusdam  Phil. 
Cosmici  1600  (sine  loco),  item  Christ.  Hervcs'gi  Apolo- 
giam  1600  (sine  loco),  nec  non  quae  ex  altera  parte 
MoLLERUS  1.  1.  et  auctor  libelli  status  litis  Hofm.  sub 
fmem,  ex  altera  ^«^r.  Werdenhagen  Append.  ad  psych. 
p.  511  de  hac  controversia  narrant. 

*)  Designatio  scriptorum,  quae  in  hoc  certamine  prodie- 
runt  et  mihi  ad  manum  fuerunt,  haec  est :  Disputationem 
HoFMANNi  modo  laudatam  excepit  Epistola  ejus  ad  C.\SE- 
LiUM  missa,  qua  collegam,  ut  ad  mentein  sanam  redeat, 
admonet.  Eodem  anno  Programma  3/.  Oceni  Gl^theri 
in  lucem  prodiit.  cui  Uof.ma-\nus  Notas  censorias  oppo- 
suit,  quibus  autorem  accusat  impictatis  et  pelagianismi. 
Ineunte   proximo   anno    publicata  est    ejusdem  Dispu- 

HoFMANNus   totus  nitituF  sacrarum  literarum  ea- 
demque   ecclesiae   doctrina,    qua   docetur,   corruptam 


tatio  de  theologiae  el  philosophiae  mutua  amicilia  (quae 
quidem  inscio  autore  prelo  subjecta  esse  videtur;  cf. 
MoLLERUM  1.  1.  228),  deinde  J.  Caselh  oratio  de  bono 
academico,  quae  laudem  philosophiae  continet,  denique 
ejusdem  Epistola  ad  virum  nobilissimum,  atque  Apolo- 
gia  et  &icc/ua()TVQicc  (quas  duas  commentationes  videre 
mihi  non  contigit).  Ab  Hofmanno  duae  prodierunt 
Commentationes,  una  super  quaestione,  7ium  syllogismus 
Tcitionis  locum  haheat  in  regno  fidei  Magdb.  1600 ,  altera 
Pro  duplici  veritafe  Lntheri  a  philosophis  impugnata, 
Mgdb.1600,  quae  disputationes  mentem  auctoris  optime 
declarant.  —  Eodem  anno,  postquam  res  omnis  jam  ad 
Principem  Julium  delata  est,  Cornelius  Martini  scripto 
publico  Statum  litis  Hofmannianae  narravit,  cui  scripto 
a  Joh.  Oleario,  theol.  doct.  Halensi,  opposita  est  Dispu- 
tatio  de  philosophiae  pio  usu  multiplicique  abusu.  Hal. 
Sax.  1600;  item  MiiLLERi  cujusdam  De  statihus  contro- 
versiae  primis  et  accessoriis  Helmstadtii  agitatis  libellus, 
denique  M.Jac.  Olvenstedt:  Zeugniss  des  Hrn.  M.  Lu- 
theri  v.  der  Vernunft  u.  deren  Meisterin  philosophia 
Magdb.  1600.  Haec  Mofmanni  et  amicorum  scripta 
CoRNELius  INIartini  auuo  1601  in  Epistola  ad  Princip.  Ju- 
lium  et  in  Refutatione  scripti  Midleriani  recensuit,  in 
qua  suam  ipse  mentem  dilucide  declarat.  —  His  ad- 
numerandus  est  Lihellus  de  unica  vcritate  ab  Alb. 
Grauero,  quem  supra  laudavimus,  compositus.  —  Reli- 
quae,  quarum  Mollerus  et  Bayle.  Diction.H.  p.  1468D. 
mentionem  faciunt,  commentationes,  ex  parte  ineditae, 
neque  in  nostra  Erlangensi ,  neque  in  Norimbergensi- 
bus  bibliothecis  repcriuntur.  —  Vehementer  autem 
doleo,   Jac.  Martini  speculum  rationis  (Vernuuftspiegel) 

esse  generis  humani  per  peccatum  conditionem.  Sci- 
licet  mentem  humunam,  qualis  nunc  sit,  ignorantiae 
caligine  obrutam,  coecam,  in  rebus  spiritualibus  paene 
eniortuam  esse.  Neque  vero  contentus,  haec,  quae  sunt 
verissima,  assensu  comprobare,  tam  prope  abest  ab  eo, 
qui  inFLAcio")  damnatus  fuit,  errore,  ut  non  vereatur 
profiteri,  mentem  et  voltintatem  mortalium  ante  re- 
^enerationem  imagiuem  prae  se  ferre  Diaboli  '•'•'). 
Ex  his  quasi  principiis  orsus,  notitiam  rerum  divina- 
rum,  natura  animis  insitam,  aut  nullam  aut  certe 
mendacem  atque  fallacem  perhibet  ,,rationemque  hu- 
manam  naturaliter  et  carnaliter  adversari  Deo  et 
summis  mandatis  ejiis^  imo  esse  inimicitiam  adver- 
sus  Deum,  praecipue  in  divinis  et  spiritualibus  rehus 
contendit;  atque  inde  coUigit,  hominem  philosophum, 
utpote  ratione,  quae  natura  sit  carnalis,  utentem 
eundem  esse  atque  homiuem  non  renatum,  philoso- 
phiam  ipsam  nihil  nisi  voluntatem  et  sapientiam  car- 


mihi  defuisse,  quem  libellum  non  cognilum  habeo  nisi 
ex  iis,  quae  excerpsit  inde  Semlerus  in  Vita  (T.  II.).  Ce- 
terum  nomen  Hofmanni  pro  illorum  temporum  consue- 
tudine  varie  scribitur. 

*)  cf.  Flacu  Clav.  Scr.  sub  voce  Legis  col.  574  sqq. 

^*)  cf.  Notas  ad  progr,  OvE.M .   et  ejusdem  Disp.  de  .^yiioi;. 
F.  4. 

nis'*0;  quare  a  consortio  theologiae,  quain  quidem 
disciplinam  niodo  cum  fide  et  religione  christiana 
confundit,  modo  pro  luncUone  hahet  ministerii  eccle- 
siastici,  plane  censet  arcendam.  Sic  enim  in  Epi- 
stola  ad  Caselium  data  scribit:  ,jOportet  distingui 
jjdoctrinam  philosophorum  et  quae  est  spir.  Dei,  ut 
„altera  alteri  nullo  modo  commisceatur  in  illis,  quae 
„sunt  spiritus ;  sed  sicut  rationi  humanae  ne  quidem 
„modiculum  synergiae  in  spiritualibus  sine  eversione 
jjChristianismi  concedi  potest,  ita  philosophiae  et  toti 
„sapientiae  mundi  non  licebit  ingredi  penetralia  sa- 
„pientiae  spiritus  (i.  e.  theologiae),  praetextu  famula- 
„tus.    Filius  ancillae  ejiciendus.    Gal.  4"  '•"•'). 

Hanc  sententiam ,  qua  fere  summa  doctrinae  ejus 
continetur,  duabus  disputationibus  supra  laudatis,  qua- 
rum  altera  est  de  usu  syllogismi  rationis  in  regno  fidei, 
altera  de  duplici  veritate,  Hofm annus  exponit  uberius. 


*)  In  Disput.  de  syllogismo  rationis  naluralem ,  carnalem 
et  philosophicam  cognitionem  pessime  confundit,  ipsamque 
ralionem  carnem  dicit.  Cf.  Ejusdem  Dissert.  de  duplici 
veritate,  A.  ubi  locum  Ep.  ad  Rom.  8,  6  sc  interpreta- 
tur  jjcpQoj/tjiucc  T^g  dciQxog''  id  est,  praeclarissimae  cogi- 
tationes  naturae  a  Sp.  sancto  non  excitatae  (alle  hohe 
Vernunft). 

"}  Siniili  modo  Flacius  I.  l. :  quod  aliqua  vera  principia 
aut  notitiae  unius  Dei  sint  adhuc  in  homine ,  concedi 
uon  potest. 

In  prioii  liunc  in  nioduin  ar^umentatur:  Ret>num 
fidei  i.  e.  regnum  divinuni,  ad  nos  advenire,  cnm 
Deus  spiritum  s.  cum  nobis  communicet,  ut  verbo 
ipsius  per  g^ratiam  credamus  et  pie  vivamus.  Atqui 
vox  gratiae  omni  dignitate,  aptitudine,  capacitate,  fa- 
cultate  rationem  humanam  privat  et  ne  initium  qui- 
dem  cogitationis,  qua  fides  inchoatur,  ei  relinquit: 
y.ergo  syUogismo  rationis  nulhis  in  regno  fidei  locusJ'^ 
Jam  addit  ille  quidem,  negari  non  posse,  ut  vcrbum 
illud  divinum  ab  homine  percipiatur,  opus  esse  auditu, 
attentione,  cogitatione;  qiiae  quia  cogitatio  progre- 
diatur  ad  ratiocinationes  et  versetur  in  dia/.oytcr^otg, 
rationis  et  logicae  usum  simpliciter  hic  prohiheri  non 
dehere.  At  haec  cogitatio  Iiumana,  etsi  inde  nasci 
potest  assensus  quidam  et  quasi  quaedam  fides  phi- 
losophica,  tantum  abest  ut  veram  eandemque  saluta- 
rem  fidem  atque  spiritualem  cognitionem  animis  inji- 
ciat,  ut  adventitiam  modo  et  quae  ad  vitam  probe 
sancteque  instituendam  nihil  plane  valeat,  persuasio- 
nem  gignat.  ^^Ltcunque  enim  rationem  naturalem 
edcojes,  semper  manet  (fQorrj^cc  caoxog  et  ^drazog^^ 
Postquam  vero  spiritus  s.  per  verbum  convertit  im- 
pium,  inentemque  ejus,  divina  luce  collustratam,  trans- 
format,  tum  demum  adventitia  illa  sive  cognitio  sive 
persuasio  in  veram,    vividam,  salutarem  fidem  immu- 

tatur,  captivata  scilicet  ratione  in  obsequium  Ciiristi.  l 
Atque  hauc  liominis  per  spirit.  s.  factam  immutatio- 
iiem  HoFMANNus  transitum  vocat  a  syUogismo  ra- 
tionis  in  syllogismum  fidei^  in  quo  et  efficiendo  et 
perficiendo  rationi  humanae  nihil  omnino  negotii  con- 
cedendum  esse,  enixe  cum  e  sacr.  litteris,  tum  e  sym- 
bolis  ecclesiae  efficere  studet:  „Siciit  enim  (inquit 
„1.  1.  B.  2)  cogitatio  humana  nec  efficit  fidem,  nec 
„est  pars  fidei,  ita  nec  syllogismus  rationis  (i.  e. 
„cogitatio  humana)  operatur  fidem,  nec  est  pars 
^^fidei,  quam  sohis  sp.  s.  per  merum  verbum  sine 
„cooperatione  mentis  humanae  in  ipsa  (mente)  ac- 
^^cendit'^  Neque  vero  id  recte.  Confundit  nimirum 
causam  efficientem  fidei  cum  ipsa  fidei  natura,  quae 
potest  utique  dici  cogitatio  humana  sed  talis,  quam 
spiritus  divinus  in  animis  excitet.  Sed  haec  quidem 
HoFMANNi  placita,  quamvis  a  loquendi  consuetudine 
aliena,  iu  saniorem  fortasse  mentem  interpretari  pos- 
sis.  Cum  vero  addit,  illo  transitu  si  non  formam 
syllogismi  externam,  at  certe  vorniaTa  i.  e.  conceptus 
humanos  mentemque  ipsam  ita  transformari,  ut  e  falso 
verus  evadat  syllogismus,  satis  jamapparentradicesejus 
erroris,  quem  in  alteraDisputatione  explicat  prolixius. 

In     hac     enim  ,     quum     thesin   15.     dissertatio- 
nis  supra   iaudatae   contra  philosophos   defeudit,  du- 

plicem  statuit  vcritatem,  alterain  rarw«A',  alteram  .s/y^- 
rittis  ''■').  Sapientiam  spiritus  seu  tlieologicam  cam 
dicit,  quae  Dei  beneiicio  per  Christum  cum  homini- 
bus  communicata,  assensu  fideli  recepta,  veram  rerum 
cognitionem  novumque  sanctitatis  sensum  in  animis 
parit.  Atque  hoc  genus  veritatis  omnibus  omnino 
mortalibus,  atque  ipsis  etiam  sapientibus  mundi  et 
phiiosophis  verbo  divino  derogari,  colligit  ex  locis 
Ps.  116,  11.  Ps.  V,  10.  Rom.  III,  4.  Mansisse  quidem 
concedit  etiam  post  lapsum  aliquam  veritatem ,  boni- 
tatem,  justitiam,  sed  eam  talem,  quae  sp.  sancto 
repugnet,  carnalem  scilicet,  et  ab  ea,  quae  divinitus 
nobiscum  communicetur,  longissime  remotam,  imo 
vero  illi  contrariam  et  repugiiantem.  ^,Veritatem 
enim  humanam  ad  spiritualem  liabere  se  ut  menda- 
cium''  (B.  2)—). 

Monentibus  contra  Philosophis,  verum  vero  nun- 
quam  non  consonare  jjrecte  id  quidem,  respondet, 
„sed  servato  discrimine  raodo  allegato.  Verum 
„theologicum  seu  spirituale  vero  theologico  consonat, 
„nequaquam    autem    diverso    et    quidem    repuonanti. 


*)  Eadem  fere  leguntur  apud  Mullerum  .  de  stal.  contr.  C. 

'*)  Ibid.  C.  ,,rationalis  ct  spiritualis  veritas  ditTerunt  ut  ve- 
ritas  et  falsitas." 

„Sic  verum  philosophicuin  et  carnale  consonat  vero 
5,philosophico  et  carnali,  nequaquam  autem  vero  spiri- 
„tuali,  cui  repugnat.  Differunt  itaque  longissime  utra- 
5.que  veritatis  genera  et  quae  in  iis  tractandis  occu- 
„patae  sunt  disciplinae."  Ineptum  sane  dictum  et 
plane  absurdum!  Nec  vero  argumentis  sanioribus  ab 
auctore  defensum.  Pergit  enim,  omnino  philosophiam, 
etsi  purissimam  omnibusque  numeris  absolutam,  se- 
movendam  esse  a  sapientiae  divinae  i.  e.  theologiae 
consortio.  Nam  quod  illa  cogitandi  meditandique  via 
veri  invenisset,  id  ipsum,  ut  divina  luce  destitutum, 
vanum  esse  et  a  divina  sapientia  alienum.  At  vero 
ejusmodi  philosophiam,  puram  dico,  nusquam  in  re- 
rum  veritate  deprehendi;  semper  enim  ab  homiuibus 
eam  excoli,  quorum  natura  peccato  infecta  sit,  i.  e. 
nondum  renatis;  cumque  his  solis  nef^otium  sibi 
esse,  centies  Hofm.  affirmat.  Quos  etiamsi  non 
omni  veritate  destitutos  censet,  veritateni,  quam 
possidere  sibi  videantnr,  ,.non  veram  sed  vero  falsam^' 
dicit.  (C.)  Nam  quae  sive  natura  duce,  sive  divino 
beneficio  (vere)  cognosci  possunt,  ea  propter  insitam 
naturae  pravitatem  aut  minus  recte  ab  iis  cognosci, 
aut  recte  cognita  in  injustitia  detineri.  Ouare,  sic 
concludit,  etiamsi  eadem  res  intellectui  proposita  sit, 
cognitionis    tamen    ratio   et    veritas   nou    est   eadem, 

,^cum  unitas  ohjecti  non  pariat  unum  conceptum  ve- 
ritatis.'^  Exempla  adjlciamus,  quibus  quid  sibi  velit 
HoPM.  demonstrat:  —  Deum  gentibus  vim  numen- 
que  suum  aperuisse  in  rebus  creatis  ex  Ep.  Pauli  ad 
Rom.  liquet.  Ab  his  autem,  quod  divinitus  oblatum 
fuit,  non  ita  ut  decebat  mente  receptum,  sed  brevi 
in  errorem  atque  vitium  perversum  est.  —  Alia  ratio 
est  disciplinarum,  quas  physici  et  mathematici  tractant. 
In  his  enim  quae  res  considerationi  subjectae  sunt, 
tanta  evidentia  tantaque  perspicuitate  lucent,  ut 
qualia  sint  a  quovis  facile  et  recte  perspici  possit. 
Sed  ne  hoc  quidem  cognoscendi  genus,  quantumvis 
habeat  contineatque  veritatem,  conspirat  concordatque 
cum  materia  ei  subjecta,  quia  animus  cognoscentium, 
natura  perversus ,  mendax  fallaxque  fide  caret, 
qua  sola  purgatur  coram  Deo  hujusmodi  veritas  ho- 
minum.  Item  et  de  philosophis  valet.  Hi  enim  Deum 
esse,  eundemque  bonum,  justum,  benignum,  ratione 
ducti,  quodammodo  cognoscunt.  .^Sciunt  ergo  Deum 
esse,  sednotitia  carnali;  nesciunt  notitia  spirituaJi^''^). 
Sic  ille.     Atque  inde  colligit,  veritatera,  in  animis  phi- 


"■)  cf.  MiJLLERUM  de  stat.  contr.  B.  3.  Corn.  stat.  lit.  0.  qiii 
inde  coUigit:  E  mente  Hofmaniii  non  regeneratos  quid- 
quid  de  Deo  dicant  mentiri.  — 

losophorum  residuam,  toto  coelo  differre  ab  ea,  quam 
spiritus  s.  cum  mentibus  credentium  communicatnec  ean- 
dem  esse,  sed  falsam,  qua  de  causa  erroris  convin- 
cere  studet  eos,  qui  philosophiam  veram  veritati  di- 
vinae  seu  doctrinae  theologorum  repugnare  negent 
(cf.  C.  2). 

At  ne  haec  quidem  Hofmanno  sufficiuut.  Quum 
enim  philosophi  facile  largirentur,  ea  quae  fidei  re- 
pugnai^ent  neQ  secundum  phUosophiam  vera  esse,  tan- 
tum  abfuit,  ut  hac  sententia  acquiesceret,  ut  ea  ve- 
hementissime  rejecta,  veritatem^  quam  animo  sibi  fin- 
xerat,  dupUccm  eandemque  sihi  ipsam  repuonantem 
teneret  ac  defenderet.  Esse  nimirum  contendit  etiam 
philosophiae  suam  veritatem,  ex  ipsis  rectae  rationis 
principiis  manantem  et  necessitate  quadam  inde  pe- 
titam.  Ouidquid  enim  cum  legibus  sanae  mentis  con- 
venit  et  justa  consecutione  ex  ejus  rationibus  ducitur, 
id,  ut  in  suo  genere  verissimum,  etiam  a  philosopho 
non  potest  non  pro  vero  haberi  et  teneri.  Nec  in  ea 
re  ratione  perperam  abutitur  philosophus,  sed  ut 
oportet  utitur  (C.  2).  Verum  haec  maximam  par- 
tem  divinae  i.  e.  theologicae  veritati  sunt  op- 
posita  et  idcirco  falsissima.  Verbi  causa  ratio  ne- 
cessario  concludit,  ex  nihilo  nihil  fieri ;  theologia 
negat:   philosophia  rectissime  docet,   mundum  fine  et 


principio  carere,  theologia  dictu  nefas  hoc  esse  cla- 
initat;  materiara.  fonnam ,  privationem  tria  rerum 
omnium  principia  esse  statuit  philosophia ;  nullam  mate- 
riam,  nullam  formam,  multo  minus  privationem  inter 
principia  numerat  theologia,  quae  solam  Dei  poten- 
tiam,  sapientiam  ,  denique  verbum  contendit  omnium 
rerum  esse  causam.  Corpus  naturale  posse  simul  in 
pluribus  locis  esse  negat  physicorum  doctrina;  affir- 
mat  divina,  et  exemplis,  e  sacr.  litteris  depromtis, 
probat.  Verbum  carnem  factum  esse  theologia  pro- 
fitetur;  quam  seutentiam  philosophia  tanquam  falsam 
et  absurdam  rejicit.  Adeo  utraque  disciplina  inter  se 
differt").  Quod  si  in  aliqua  parte  consentire  videan- 
tur,  longe  tamen  aliter  eadem  dici  in  philosophia 
atque  in  religione  christiana  ejusque  interprete,  theo- 
logia.  Ouid.^  quod  ^^ratio  naturalis  in  divinis  rebus 
„iion  potest  non  idolatriam  exercere,  et  contumeliosa 
„esse  in  Deum.  Promtum  ei  est,  non  per  abusura, 
,^sed  nativo  suo  usu   confingere  conceptu  suo  idolura. 


*)  cf.  quae  in  eandem  sententiam  Olearius  in  disput.  theol. 
de  philos.  usu  abusuque,  p.  7  sq.  profert:  th.  XXX,  et 
exempla  th.  LVlIIsq.,  quibus  demonstrare  conatur,  phi- 
losophiam  theologiae  repugnare ,  v.  g.  th.  XXXV :  Pejor 
est  etiam  error  et  perniciosior,  quod  philosophia  sta- 
tuit,  idem  esse  naturam ,  Deum  ipsum  et  fatum.  —  ib. 
Quod  mentem  hominis  idem  esse  quod  Deum  dicat. 

„teste  LuTHERO :  jjDie  Vernunft  mufs  Abgotter  machen 
,5und  kann  nicht  anders  thun."  —  Etsi  vero  adigen- 
„dus  est  christianus  philosophus,  ut  suam  sententiam 
„per  contradictoriam  limitari  sinat  in  theologia,  manet 
„tamen  adhuc  contradictio  cum  leo^ibus  veritatis  phi- 
5,losophicae.  Atque  sic  cedente  Philosopho  non  cedit 
„philosophia,  quae  queritur  a  possessore  vim  sibi 
„inferri.  Et  certe  philosophum  non  agit  cedens,  quia 
„non  est  philosophi  tollere  leges  veritatis  suae,  quas 
„tueri  debet." 

Itaque  quum  plurima  sint,  quae  philosophia  enixe 
probet  tanquam  axiomata,  quibus  nihil  verius,  nihil 
certius,  nihil  magis  indubitatum  judicet,  theologia 
autem  convincat  esse  falsissima,  sequitur  primum, 
idem  in  theologia  atque  in  philosophia  verum  non 
esse,  deindc  duplicem  esse  veritatem,  aliam  philoso- 
phiae  aliam  theologiae  (i.  e.  spiritualem  et  carna- 
lem),  utramque  cum  altera  pugnantem,  denlque  ratio- 
nis  ac  propter  id  ipsum  philosophiae  usum  ex  theo- 
logiae  penetralibus  excludendum  esse.  — 

Haec  HoFMANNus.  Jam  omissis  iis,  quae  ab 
amicis,  Oleario,  Olvenstedtio  aliisque  in  eandem 
fere  sententiam  disputata  sunt,  videamus,  quo  modo, 
quibusve  rationibus  philosophi  Helmstadtienses,  Ca- 
SELius.    CoRNELius,    OvENus,     quibus    ct   Grauerum 

adnumeres,  causam  suam  defenderint.  Intelligitur  id 
ex  scriptis  eoruni ,  supra  laudatis ,  quorum  altera 
pars  in  consecutionibus  quibusdam  ex  placitis  IIof- 
MANNi  repetendis,  altera  in  iis  refutandis  versatur. 
Sed  in  priori  genere  disputandi  quum  multa  adver- 
sario  injungere  studeant  et  inepta  et  a  mente  ejus 
aliena  (cf.  Stat.  lit.  Hofm.),  nos  ea  tantummodo,  quae 
aliquid  ad  euni  refellendum  faciunt,  summatim  enar- 
remus. 

Primum  ei  objiciunt,  quod,  quum  initio  omnem 
rationis  in  theologia  usum  damnasset,  postea  quae  in 
contumeliuni  ejus  dixisset,  de  abusu  interdum  inter- 
pretatus  esset,  aut  secum  ipse  pugnaret,  aut  ex 
abusu  rei  de  re  ipsa  conjecturam  faceret,  quo  dispu- 
tandi  genere  nihil  ineptius  cogitari  posse.  Deinde  ad 
ipsam  philosophiam  ab  injuria  vindicandam  acceden- 
tes,  rationi  monent  eundem  esse  atque  revelationi 
auctorem,  quare  nullo  modo  fieri  posse,  ut  altera 
alteri  natura  sua  repugnaret,  nisi  forte  quis  Deum 
secum  pugnantem  faceret,  quod  quidem  non  absurdum 
modo,  sed  etiam  impium  esse.  Ouicunque  ergo  Deum 
ut  rationis  auctorem  vereatur,  eum  et  philosophiam, 
cujus  omnis  vis  in  usu  rationis  sita  sit,  tamquam 
egregium  et  divino  beneficio  humano  generi  traditum 
donum    necessario    colere   debere    (cf.    Cop.iv.    Refut. 

MiJLL.  p.  50.).  Esse  quidem  menti  humanae  suos  limi- 

tes  et  infirmitates,  verum  his  non  impediri,  quo  minus, 

qui  ea  recte  utatur,  et  intelli^at  Deum  esse,   et  eun- 

dem   bonum,   justum,    scelerum    vindicem   cognoscat. 

Nam  etsi  ei  per  naturam   non   sit  licitum   adire   fidei 

mysteria,  naturales  tamen  cognitiones,  divinitus  illas 

quidem  in  mentibus   insitas,   inte^ras   adhuc   et   satis 

idoneas  mansisse.     E   quibus   quidquid    recta   conclu- 

sione  derivetur,  id   non  in    suo  modo  ^enere,   sed  in 

universum  verum  esse  et  placitis   theologiae  vel   ma- 

xime  consentaneum  (1. 1.  p.  56.  57).  Contra  si  quid  rectae 

rationi  adversetur,    id  falsum  esse  non  magis  in  phi- 

losophia  quam  in  theologia'').     Atque  rem  ita  se  ha- 

bere  ec^regie  confirmari  ipsius  D.  Lutheri  verbis,    in 

hunc  modum  scribentis:  „rationi  quae  repugnant,  uti- 

que  ea  verbo  divino  repugjnant."    Nihil  itaque  creden- 

dum,    quod  rationi  contrarium  sit.     Atque  hoc  effato 

pietatem  erga  religionem  non  violari,  modo  recte  in- 

telligatur.     Non   enim   hunc  hujus  sententiae  sensum 

esse,   quasi  nihil  sit  credendum  quod  superet  rectam 

rationem ,  aut  quod  ab  ea  non  percipi  et  intelligi  pos- 

sit;    nullo  enim  pacto  negari  posse,   multa  esse   cre- 


*)  cf.  Grauerum  1.  I.  p.  31.  lumen  graliae  non  pugnat  cum 
lumine  naturae ,  teste  Luthero  -^  ib.  p.  57.  — 

denda,  quae  plane  excedant  in^enii  Iiuinani  captuni 
(vTito  i'ovp)^  qualia  sint  mysteria  fidei,  quae  nisi  di- 
vina  patefactione  nobis  non  innotescant.  Iino  hanc 
esse  sententiam:  „Nihil  credendum,  quod  ita  adver- 
,5setur  rectae  rationi,  ut  evidentem  et  manifestam  im- 
„plicet  contradictionem;  diio  enim  contradkentia  non 
j^posse  esse  simul  vera  ac  simul  falsa^'"). 

His  itarectissime  praemissis,  philosophi  viam  sibi  ad 
refutandum  Hof3Ia>>i  de  duplici  veritate  commentum  mu- 
niunt,  in  quo  quidem  negotio  nihil  habebant  antiquius, 
quam   ut   adversario  Lutheri ,   quo   se    tuebatur,    con- 
sensum   et  autoritatem  detraherent.     Atqui    id  talibus 
argumeutis    faciunt,    quibus   suam   ipsi   de   ea,    quae 
af>itabatur,  quaestione  mentem  satis  declarant.    Audia- 
mus  ergo  Cornelium  in  Epistola  ad  Principem   data: 
„D.  Lutherus,    quando   ait,  Sorbonnam  non  recte  do- 
jjCuisse,  idem  veriim  esse  in  philosophia  ct  theologia, 
„non  asserit,  verum  vero  repugnare,   sed  negat,  idem 
„verum  esse  in  diversis  propositionibus  (cf  thes.  15). 
„Hoc  nos  quoque  negamus,  quippe  cum  diversae  pro- 
„fessiones  de  eadem   re  non  agant,    de  quibus  autem 
„non  agunt,  de  iis  judicium  ferre  non  possunt.     E.  g. 
„theologia    docet,    verbum    carnem    esse    factum,    et 


*)  cf.  GiUUERUM  1. 1.  in  praef.  Com.  Mart.  iiefLit.  Mull.  p.  85 

„vere  docet.  Haec  igitur  eimntiatio  verissima  est  iii 
„theologia.  Jam  si  a  philosopho  quaeras.  an  eadeni 
„quoque  in  philosophia  sit  vera,  respondebit:  quae-* 
„stiouem  esse  absurdam;  materiam  enim  illam  non 
5,esse  philosophicam;  quare  sibi  neque  veram  neque 
j,falsam,  i.  e.  philosophum,  quatenus  sit  philosophus, 
^nescire,  utriim  vera  ea  sit,  an  falsa,  non  magis, 
„quam  si  a  medico  quaeras  etc.  (cf.  Grauer  p.  17 
.,et  36).  Atque  hoc  sensu  lubeus  concedo,  idem  non 
.,esse  verum  in  philosophia  et  theologia.  Sed  longe 
„alia  totoque  genere  diversa  adversarii  est  mens, 
,,qui  —  —  —  et  illud  summa  contentione  defcMdere 
„nititur,  unam  eandemque  enuntiationem  hic  veram, 
„illic  falsam  esse,  quod  nobis  non  tantum  absurdum 
„sed  etiam  impium  videtur."  p.  54.  Esto  enim,  rem 
ita  se  habere;  efficeretur  inde,  aut  unam  eandemque 
rem  esse  dupliciter  atque  etiam  duplicem  ejus  aucto- 
reni,  aut  rationem  humanam  originem  a  l)eo  non  du- 
cere,  aut  ejus  auctorem  sibi  ipsum  repugnare:  deni- 
que,  ut  paucis  comprehendam,  quae  Corjnelius  expo- 
nit  copiosius,  sequeretur  inde  nuUam  omnino  esse  ve- 
ritatem.  neque  in  ipsis  rebus,  neque  in  notionibus 
rooitationibusque  humanis*). 


)  (-r.  Gii.  p.  jf). 

Nec  raiiius  improbanda  est  divhw  illa  veritath^ 
quae  HoFMANNO  placuit.  Veritatem  eniui  ipsam  si 
qualis  per  se  sit  consideres,  semper  eaiideui  esse, 
sive  spiritualera  sive  cariialera,  sive  quocunque  aliu 
nouiiue  dixeris,  oportet.  Quod  auteui  cognitionem 
attinet  veritatis,  distinctio  quidera  datur  inter  eaui, 
quara  litterae  sacr.  spiritualem,  et  inter  eam,  quaui  na 
turalem  dicunt  philosophi ;  sed  illud  genus,  quum  in 
mysteriis  fidei  versetur,  a  philosophia,  quae  naturae 
fines  non  excedit  (p.  61.  03.),  plane  alienum  est:  al- 
terum,  in  quo  excolendo  tractandoque  philosophi  oc- 
cupati  sunt,  suis  quidera  illud  iiraitibus  per  naturam 
circurascriptum,  nec  vero  propterea  falsum  aut  plenum 
erroris  est.  Cogaitio  enira  imperfecta ,  qualis  fuii 
gentiura  de  Deo  notitia,  qualisque  omnis  adhuc  phi- 
losophantium  doctrina  est,  idcirco  fraudis  errorisque 
argui  nequit  (Coris.  adv.  M.  60.  Gk.  2i) :  alioquin 
etiara  spiritualis  coo^nitio,  quae  in  hac  vita  et  ipsa 
imperfecta  est  teste  Ap.  Paulo  (I.  Cor.  13.),  falsa  foret  '■). 
IJtcunque  ergo  haec  cogitandi  genera  inter  se  differunt, 
iu  vcro  diflerentia  non  cernitur.     „Vera  est  enim  no 


*)  lulelliaitLir  inde  neque  Cornelium  nequc  Caselium  satis 
perspexisse ,  quiil  inter  sapieiitiam  carnis  et  spiritus 
intercedat  discriujiuis.   Reclius  Gr.\ueri"s  1.  1.  p.30  — 32. 

„titia,  quae  cum  re  cognoscenda  consentit,  quacum 
jjSi  quid  non  consentit,  falsum  est,  non  tantum  spi- 
„ritualiter  sed  etiam  carnaliter"  (Corts.  70). 

At  HoFMA^Nus  semper  vocabulorum  ambiguitate 
ludens  haec  omnia  miscet  et  confundit,  maxirae  eo, 
quod  a  controversia  discedens  rem  omnem  ad  quae- 
stionem  de  non  renatis  revocare  studet.  Sed  ne  haec 
quidem,  praeterquam  quod  a  re  ipsa  aiiena  sunt  — 
non  enim  agitur  de  philosophia  qualis  in  impiis ,  sed 
qualis  est  in  omni  homine  philosophanti  (Stat.  Lit. 
C  1.  4.  CoHN.  c.  Miill.  p.  69.  Gr.  p.  25.)  —  ne  haec 
quidem  ad  causam  ejus  defendendam  quidquam  valent. 
jjiVow  enhn,  sicut  bonum  a  suo  subjecto  habet,  quod 
„sit  bonum,  ita  etiam  verum  a  suo  suhjecto  habet, 
„quod  sit  verum,  sed  a  suo  objecto."  (Corn.  cont.  M. 
p.  70)'''0'  Contrarium  si  statueres,  necessario  con- 
cedendum  esset,  et  eam  de  rebus  spiritualibus  noti- 
tiam,  quam  ne  Hofmannus  quidem  infidelibus  eccle- 
siae  eripere  ausus  est,  omnino  falsam  esse;  conce- 
dendum  esset,  omnes  impios,  si  quando  Deum  esse 
profiterentur,  mentiri  (St.  lit.  C),  deinde  verbum  di- 
vinum,  ab  impio  ministro  prolatum,  in  errorem  verti. 


^)  Grau.  p.  29.    cf.  J(tc.  Martini  .   theses    de   vero   uno  et 
simplici.  Viteb.  1618.  th.  41  sqq. 

neininem  denique  de  veritate  divina,  per  alios  secuin 
communicata,  nerainem  de  ^ratia,  de  baptismo,  de 
salute  certum  esse  posse,  omnia  cura  humana  tum 
divina  dubia,  incerta,  ambigua  fieri  (St.  lit.  C.  et  D. 
CoRN.  adv.  M.77.  Gr.  p.  20.).  Haec  omnia,  quantum- 
vis  absona,  necessario  sequerentur,  si  quis  cum  Hof- 
MAisNo  veritatem  ex  animi  humani  sive  probitate,  sive 
perversitate  pendere  statueret.  —  At  si  verum  est 
contrarium,  si  non  in  animo  cujusque  causa  est  ve- 
ritatis ,  ne  mutatus  quidem  animus  mutationem  af- 
fert  veritati ;  indeque  tota  Hofmanni  de  syllooismo 
doctrina  exploditur  (Corn.  1.  1.  p.  81.  sqq.). 

Quod  denique  attinet  ad  illas  propositiones,  qui- 
bus  philosophiam  cum  theologia  pugnare  opinatur 
adversarius,  aliae  ita  comparatae  sunt,  ut  philoso- 
phiae  de  iis  non  sit  judicium,  qualia  sunt  mysteria 
fidei  (de  quibus  supra),  aliae  repugnare  quidem  pri- 
mo  adspectu  videntur,  altius  perspectae  non  re- 
pugnant.  Ouod  enim  in  suo  genere  verissimum,  in 
suo  loco  atque  regione  rectissimum  est,  idem, 
cum  in  aliud  genus  in  aliumque  rerum  ordinem  trans- 
fertur,  non  eadem  valebit  vi  atque  auctoritate. 
„ObseA*vandum  est,  inquit  Grauerus,  non  quamlibet 
„enunciationem  absolute  intelli«>endam,  sed  determi- 
„nate  juxta   subjectam   materiam   et  prout  natura  ip- 

„sius  disciplinae  postulaf,  in  qua  tractatur,  Si  aliter 
5,intellioitur,  afFinoitur  ipsi  falsa  mens.  E.  g.  haec 
,jpropositio,  e^^  nihilo  nihil  fit  non  absolute  est  ac 
„cipienda,  sed  quia  in  physicis  traditur,  de  physica 
„etiam  generatione  est  intelligenda.  In  hoc  genere 
„verissima  est,  neque  in  theologia  falsa.  Sed  objici- 
„tur  creatio.  Nihil  ad  rem;  de  creatione  enim  non 
„agit  physicus,  sed  de  g^eneratione  generali.  Sensus 
„ideoque  est  philosophici  axiomatis:  ex  nihilo  nihil 
„fit  per  potentiam  naturae  et  generatione  phy- 
„sica.  Idem  contendit  theologia;  aliter  enim  cre- 
„atio  non  esset  articulus  fidei."  Simili  fere  modo 
Grauerus,  ducem  Cornelium  sequutus,  p.  61  reliqua, 
quorum  supra  mentionem  fecimus ,  philosophorum 
placita  cum  doctrina  ecclesiae  conciliare  atque  inde 
efficere  studet ,  philosophiae  principia  non  ipsa,  sed 
depravata  et  male  usurpata  pugnare  cum  theologia. 
Ouae  aiitem  philosophorum  placita  divinis  literis  vere 
repugnent,  eas  pro  falsis  habendas  esse.  uterque 
concedit;  sunimam  autem  philosophiae  inferri  inju- 
riam ,  si  quae  singuli,  sive  veteres  sive  recentiores 
peccarint,  id  ipsi  disciplinae  universae  injungere  quis 
velit,  iterum  atque  iterum  contestantur. 

His  aliisque  arp^umentissatis  superque  sibi  denion- 
strasse  videntur,  philosophiam  a  commercio  usuque  theo- 

logiae  noii  semoveiidam,  sed  tamquam  ejusadjutricem, 
sociam,  famulam  suscipiendam  esse  atque  colendam. — 
Hoc  unum  addo,  adversarios  insuper  Hofmannum  fidei 
cum  theologia  male  confusae  accusare,  neque  vero, 
quid  cognationis  discriminisve  inter  utramque  inter- 
cedat,  ipsos  satis  perspectum  liabere.  Cf.  CoR?r£Lir 
Epist.  p.  63.  adv.  M.  T5. 

Idem  de  doctrina  Hofmanni  valet,  quem  cura  in 
commento  de  falsa  eademque  carnali  veritate  vehe- 
menter  errasse,  tum  in  eo  peccasse,  quod  res  no- 
tionesque  separandas  miscuerit  et  quaestionera,  quae 
inter  eum  et  adversarios  agitabatur ,  philosophi- 
cam  in  alienum  campum  transtulerit,  coraraunis  hu- 
jus  aetatis  sententia  fuit.  Ouare  a  plurirais  et  philoso- 
phis  et  theologis,  imprimis  a  Calovio  damnatus  est. 

Attamen  non  defuere,  qui,  quae  ab  eo  dispu- 
tata  suut,    sano  sensu  omnino    carere    negarent.      Lt 


*)  Cf.  A  Calov.  Syst.  loc.  Proleg.  p.67.  et  Tom.  II.  93. 
ubi  KoFM.  seiitentiam  cum  errore  Fldcii  eaiidem  esse 
docet.  —  Qlenstedt  ,  System.  theol.  p.  369  et  B.wle, 
(lictionaire  T.  II.  p.  1486 ,  qui  recentiorum  ile  noslio 
judicia.  J.  Jac  TnoM.Asn,  Casm.\nxl  Horneji  alioruuique 
etfata  aflert.  quorum  summa  haec  fere  est :  commen- 
tum  de  duplici  veritate  esse  vanuni  ac  vel  maxime 
perniciosum  et  ad  quoscun([ue  errores  e.xcusandos 
<iefeiulendosque  aplum. 


13 

enlm  eos  omittam,  qui  causam  Hofmanni  aut  defen- 
debant,  aut  ab  ipso  auctore  reiictam  sibi  viudicabant, 
Olearium  dico,  J.  Mullerum,  Ang.  Werdenhage- 
?iiuM '•')  aliosque,  quibus  et  Aknoldium '•""}  adnu- 
meres,  qui  semper  copiosus  est  in  laudandis  iis,  quos 
alii  vituperant,  ut  igitur  bos  omittam,  Weismanjvus. 
vir  pietatis  non  minus  quam  eruditionis  laude  iii- 
signis,  mitiorem  de  nostro  sententiam  ferens :  „Nun- 
quam  eum,  ait,  aliam ,  quam  in  concreto  philoso- 
phiam  ,  tum  antiquam,  tum  modernam  sui  temporis, 
eandemque  ab  adversariis  inepte  laudatam,  censura 
siia  ferire  voluisse" "•"•••').  Ouae  etiamsi  non  tam  Hof- 
MANNi,  quam  amici  ejus  ac  defensoris  Olearii  senten- 
tiamexprimuntf),  tamen  ab  ipsius  mente  non  ita  aliena 
esse  videntur.  Ipse  enim,  dum  philosophiam  infide- 
lium  (sive  non  renatorum)  rejicit,  philosophiam  quan- 
dam  reoeneratorum  animo  sibi  finxisse  videtur.  Nam 
povstquam  Ghristum  ipsum  veritatem ,  spiritumque  s. 
auctorem  renovationis  professus  est,   hoc  addit:    non 


*)  hi  Appeiul  ad  Psycli. 

*)  Hist.  Eccl.  IL  L.  17.  §.6.  ff. 

*)  Mem.  Eccles.  III.  p.  976.  sqq. 

-•-)  Cf.  Ejvsdem  disputationem  supr.  latid.,  ile  ({110  reclissime 

CoRNELius:  seciim  ipse  pugnat,  modo  huc.  inodo  illuc 

fuuit.     St,  Lit.  A.  3. 

dubitarem  philosophiam  veram ,  ut  renati  opus  spiri- 
tuale  appellare,  non  tamen  per  se,  sed  propter  Chri- 
stum  (de  dupl.  verit.  C).  Atque  hoc  philosophiae 
genus  aliis  in  locis  cognitionem  theologicani  dicit'-'j. 
Ouid  autem  hisce  vocibus  sibi  voluerit,  ipse  non  dilu- 
cide  perspectum  habebat. 

Sed  restat,  ut  de  exitu  hujus  controversiae  pauca 
addamus.  Jam  supra  monuimus,  colloquium  inter 
HoPMANNUM  et  philosophos  1598  institutum  non  tam 
ad  sedandam,  quam  ad  acrius  inflammandam  contro- 
versiam  valuisse.  Quae  quum  per  integrum  et  quod 
excedit  biennium  et  domesticam  universitatem  turbas- 
set  et  exteros  concitasset'"-')?  a.  1601  ineunte  Henri- 
cus   Julius,    dux   Brunsuicensis,    quem   utraque   pars 


*)  A  qua  sententia  quantopere  illius  et  sequentis  saeculi 
opinio  abhorruerit.  ex  hisce  Buddei  verbis  apparet:  .,Non 
procui  ab  his,  qui  pbilosophiam  omnera  rejiciunt,  ab- 
sunt  qui  phiiosophiam  -quandam  christianam  introdu- 
cere  voluerunt.  Aut  enim  utrumque  lumen,  rationis 
et  revelationis,  turpiter  confundunt,  aut  dum  omnia  ex 
revelatione  derivare  volunt,  quae  ad  forum  rationis 
spectant,  revera  omnem  philosophiae  usum  tolkint." 
Introd.  I.  p.  311.  Ex  instituto  contra  eos  disputat  Christ. 
Thomasius  in  introductione  ad  philosophiam  aulicam. 
C.  II. 

*)  Werdenh.  1.  1.  811.  Tantus  erat  furor,  quasi  ob  haec 
dicta  (Hofmanm)  totus  concidere  debuisset  mundus. 

adierat,  sibimet  ipsi  et  supremo  aulae  judicio  Guel- 
pherbytano  cognitionem  vindicavit.  Atque  ea  in  causa 
recte  dijudicanda  summam  adhibuit  diligentiam.  Non 
solum  enim  quae  utrinque  scripta  et  disputata  sunt 
ipse  relegit,  sed  rerum  etiam  acta  quae  dicuntur  tabu- 
lasque  litis  accurate  a  se  ipso  examinatas  cum  Ro- 
stochiensibus  communicavit  et  ut  consilium  de  ea  re 
sibi  mitterent  petiit.  Oua  impetrata  re  die  16  Febr. 
ejusdem  anni  sententiam  promulgavit,  qua  Hofman- 
Nus  jussus  est  scripto  publico  philosophiae  verae  et 
bonarum  artium  praestantiam  juventuti  commendare 
etj  quae  durius  a  se  adversus  illas  aut  scripta  aut 
dicta  essent,  retractare  sanaeque  philosophiae  cum 
theologia  consensum  profiteri.  Oveno  autem  —  ut 
BloLLERus  refert''')  —  in  eodem  decreto  injunctum 
est,  ut  programmatis  sui,  a.  1598  publicati,  iocorum 
obscuriorum,  quibus  animi  multorum  essent  offensi, 
declarationem,  privatim  jam  factam ,  repeteret,  et  in 
posterum  verbis  ambiguis  et  suspectis  in  docendo 
pariter  et  scribendo  abstineret. 

Huic  dicto  postquam  sine  more  Ovenus  obtem- 
peraverat,  Hofmannus  invitus,  scripto  ad  studiosos 
Hehustadtienses  septimo  die  Martii  pro^rammate,  sen- 


••)  CiMB.  lit.  1.  1.  226, 

tentiam  sicut  jussus  est  retractavit;  quod  scriptum 
valvisacademicis  affixum,  pauloposttypis  excusum  inlu- 
cem  prodiit.  In  quo,  re  breviter  exposita ,  „Cum 
,,mihi,  inquit^  injunctum  sit,  ut  errorem  illum  meum, 
.jnimium  perstringendo  philosophiam,  agnoscerem  et 
„praedicta  omnia  ine  de  abusu  philosophiae  affectan- 
„tis  imperium  in  theologiam  intellexisse  declararem, 
„atque  ut  utilitatem   et  praestantiam  philosophiae  ju- 

„ventuti publico  scripto  ostenderem  ,  aequum  et 

„pium  erit,  ut  principis  optimi  mandatis  obtemperem. 
,,Ecro  ioitur,  ductus  exemplo  d.  Augustini  —  agnosco 
.,illum  meum  errorem  atque  animum  sic  declaro:  ve- 
.,rum,  veriorem,  verissimum  usum  philosophiae,  et 
„illam  philosophiam,  quae  in  suo  ofFicio  se  continet 
„et  intra  terrainos  manet,  nullo  modo,  sed  tantum- 
„modo  eam,  quae  abusu  affectat  imperium  in  theolo- 
„gia  et  se  commiscet  cuni  doctrina  ecclesiae,  in  iis, 
„quae  sunt  spiritus,  damnandam  rejiciendum  esse,  et 
„ilIos  quoque  philosophos  patriarchas  haereticorum 
„esse  dico  et  cum  Chemnltio  sentio,  qui  ecclesiae  pu- 
„ritatem  doctrina  sua  commacularunt,  de  aliis  vero  non 
„item." 

En  habes  exitum  hujus  controversiae ,  sed 
talem,  unde  nata  est  multo  vehementior  et  quae  ma- 
joris  momenti  esset.  Redintegratum  enim  mox  est 
hoc  bellum  ab  Ang.  \Verde>hage>io,  W.  Schillijv- 
oio,  aliis,  qul  Paracelsum,  Weigelium,  Bohmium 
sequebantur,  et  Mysticorum  et  Orthodoxorum  cer- 
tamine  absorptum  est.  Atque  inde  factum  est,  ut  de 
rationis  et  revelationis  verbique  divini  necessitudine, 
de  philosophiae   et   theologiae   mutua  relatione  accu- 

ratior  coiistitueretur  doctriiia,  quae  quidem  quum  in 
Vitebergeiisium  consiliis  pronuntiata"),  tum  a  CALovio, 
qui  pleraque  eorum  amplectitur,  quae  philosophi  Hof- 
MANNo  opposuerant,  illata  est  in  disciplinam  dog- 
matum  '•"•'). 

Sed  haec  hactenus.  Restat  ut  addam  scribendi 
mihi  occasionem  praebuisse  orationem,  quae  mihi 
more  majorum  pro  loco  in  Senatu  rite  obtinendo  ha- 
benda  est  in  publico.  Ouam  ad  audiendam  ut  conveniatis, 
Te,  Prorector  Magnifice,  Te,  Procancellarie  perillustris, 
Vos,  omnium  ordinum  Professores  ac  Doctores  summe 
reverendi,  consultissimi,  experientissimi,  doctissin^i, 
Vos  denique,  Commilitones  humanissimi,  ea  qua  par 
est  observantia  rogo  atque  invito.  * 


*)  cf.  Dedekenni  Consilia  theol.  I.  2,  1. 

**)  Calov.  Syst.  loc.  Vol.  H.  c.  1.  „Cognitio  Dei  naturalis 
est,  qua  Deum  esse,  eundemque  totum  hoc  universum 
et  res  omnes  a  se  conditas  sapientia  et  potentia  sua 
gubernare ,  luraine  naturae  cognoscimus.  p.  26  ff.  Af- 
fectiones  hujus  notitiae  sunt:  veritas  et  necessitas  p.  34. 
89.  93.  Utilitas  triplex:  paedagogica ,  didactica,  pae- 
deutica.  cf.  Vol.  I.  quaest.  15.  Utrum  theologia  contra- 
rietur  philosophiae?  Resp.  non  repugnat,  a)  quia  ve- 
rum  vero  consonat,  b)  quia  naturalis  et  philosophica 
notitia  originem  habet  a  Deo,  c)  quia  philosophia  ducit 
ad  cognitionem  Dei.  Ib.  p.  75 :  qui  vero  confundunt 
philosophiam  cum  theologia,  eos  non  mirum  est  con- 
tradictiones  parere,  quia  utramque  corrumpunt. 

